Realiti dan Cabaran Wanita Bekerjaya | 1 Pendahuluan Dewasa ini, peranan wanita sudah jauh berbeza berbanding dahulu. Ramai wanita sekarang mempunyai kerjaya dalam bidang kepakaran masing-masing. Namun begitu, dalam mencapai keseimbangan lebih-lebih lagi antara tuntutan sebagai pekerja dan juga tanggungjawab kepada keluarga merupakan satu cabaran dan bukan sesuatu tugas yang mudah. Pada hakikatnya, peranan wanita bukan sahaja dalam mengurus rumah tangga, tetapi sebagai penyumbang ekonomi keluarga. Malahan, tanggungjawab ini bukan hanya dipikul oleh wanita yang telah berumah tangga, tetapi turut menjadi sebahagian tanggungjawab bagi mereka yang belum berkahwin (Siti Nur Husna, Mohd Izhar Ariif & Muhammad Adnan, 2017). Maksudnya di sini, peranan wanita dalam keluarga adalah sebagai anak yang patuh kepada kedua ibu bapa, isteri yang mentaati suami dan sentiasa menjaga diri serta ibu yang meletakkan anak-anak sebagai keutamaan dengan asuhan didikan agama sempurna. Selain itu, dari sudut kemasyarakatan pula mereka terlibat dengan kerja-kerja amal kebajikan dan menyumbang dalam aspek pendidikan, ekonomi dan politik. Ini sekaligus akan memberi kesan langsung kepada pembangunan ekonomi keluarga, masyarakat dan negara (Siti Nur Husna et al., 2017). Konsep Keseimbangan Antara Kerja dan Kehidupan Lazimnya, dalam keadaan peningkatan teknologi dan capaian internet masa kini telah menjadikan seseorang individu itu terus leka dan fokus dengan kerja sehinggakan terlalu sukar untuk mengimbangi di antara kerja dan kehidupan apatah lagi untuk meluangkan masa bersama-sama keluarga, rakan-rakan serta diri sendiri. Realiti hari ini, terdapat individu lelaki mahupun wanita yang bekerja dari pagi hingga lewat malam. Jika ini berterusan, kesannya akan mencetuskan tekanan emosi, keletihan mental dan fizikal, pergolakan rumah tangga, penceraian, produktiviti kerja semakin menurun serta berhenti kerja. Berdasarkan kajian tinjauan yang dibuat oleh Linkedln Learning (2019) terhadap 2,843 responden golongan profesional menunjukkan bahawa 49 peratus daripada mereka dilaporkan mengalami tekanan dalam pekerjaan mereka. Kajian tersebut juga mendapati antara penyebab utama tekanan di tempat kerja tanpa jantina, umur dan pangkat adalah berasa sukar untuk mencapai mengira Terengganu Strategic & Integrity Institute (TSIS)
Realiti dan Cabaran Wanita Bekerjaya | 2 keseimbangan antara kerja dan kehidupan serta tertekan dengan bebanan kerja (rujuk Rajah 1). Menurut Jeffrey H. Greenhaus et al. (2003), keseimbangan kerja didefinisikan dan seseorang sebagai individu yang terikat dengan seimbang di antara peranan dan terhadap tanggungjawabnya pekerjaan dan kehidupan serta berpuas hati dengannya. kehidupan keadaan Rajah 1 : Lima penyebab utama tekanan di tempat kerja (Linkedln Learning, 2019) Bahkan, menurut Jim Bird, of pengasas dan pula mengatakan bahawa "work life balance does not mean an equal balance". CEO Keseimbangan terbaik adalah berbeza bagi setiap individu kerana kita semua mempunyai keutamaan dan kehidupan yang tidak sama. Menurutnya lagi, pencapaian dan nikmat kegembiraan yang kita capai setiap hari itu adalah kunci utama dalam mencari titik keseimbangan. Malahan, menurut artikel yang bertajuk The Importance of Achieving Work-Life Balance-And How to Do It yang dikeluarkan oleh bertarikh 20 Ogos 2019 ada menyatakan bahawa bagi mencapai keseimbangan dalam kerja dan kehidupan merupakan satu cabaran yang sentiasa berubah mengikut masa. Keseimbangan pada hari ini mungkin berbeza dengan esok. Ketika anda masih bujang, adalah berbeza semasa berkahwin atau mempunyai anak, begitu juga ketika mula bekerja adalah berlainan ketika kita hampir bersara. Zaman Berubah, Realiti Perkembangan Wanita Dahulu dan Sekarang Memetik laporan yang diterbitkan oleh Jabatan Perangkaan Malaysia pada 15 Julai 2019, jumlah penduduk perempuan adalah sebanyak 15.8 juta orang manakala lelaki pula 1 juta orang lebih ramai berbanding perempuan iaitu 16.8 juta orang. Nisbah jantina pula adalah 107 lelaki bagi setiap 100 perempuan (rujuk Rajah 2). Terengganu Strategic & Integrity Institute (TSIS)
Realiti dan Cabaran Wanita Bekerjaya | 3 Rajah 2 : Statistik populasi penduduk Malaysia mengikut nisbah jantina bagi tahun 2018-2019 (Jabatan Perangkaan Malaysia, 2019) Menurut rencana BH Online bertarikh 8 Mac 2019, peranan wanita dilihat begitu penting dan telah membentuk separuh penduduk negara. Tambahan pula, kita telah menyaksikan bahawa wanita kini tugas dan tidak tanggungjawab di rumah semata-mata. Bahkan telah menceburi bidang kerja yang sebelum ini dikuasai oleh lelaki setanding dengan tahap pencapaian pendidikan dimiliki. Di samping itu, wanita juga telah berjaya dalam meningkatkan potensi diri dan membantu mengukuhkan ekonomi keluarga dan negara. lagi terhad menggalas Senario ini berbeza dengan kehidupan wanita zaman dahulu yang seringkali dikaitkan dengan tanggungjawab menguruskan keluarga dan rumah tangga, menjaga anak- anak malah tidak lari berada di ceruk dapur untuk memasak. Dunia mereka hanyalah di rumah dikelilingi ibu bapa dan adik-beradik. Bagi yang telah berkahwin pula, menjadi tanggungjawab mereka untuk berada di sisi suami, anak-anak dan mertua. Namun begitu, wanita dilihat semakin bertambah dari semasa ke semasa apatah lagi mempunyai tahap pendidikan tinggi serta ada yang menyandang jawatan penting dalam bidang profesional. Statistik yang telah dikeluarkan oleh Jabatan Perangkaan Malaysia pada 13 Disember 2019 menunjukkan bahawa bilangan siswazah yang bekerja pada tahun 2018 adalah seramai 3.99 juta orang berbanding tahun sebelumnya iaitu 3.69 juta orang dengan peningkatan sebanyak 8.2 peratus (rujuk Rajah 3). Manakala, perbandingan mengikut jantina pula menunjukkan siswazah perempuan mendominasi dengan 2.01 juta orang (50.4 peratus) berbanding siswazah lelaki iaitu sebanyak 1.98 juta orang (49.6 peratus). Terengganu Strategic & Integrity Institute (TSIS)
Realiti dan Cabaran Wanita Bekerjaya | 4 Rajah 3 : Statistik siswazah bekerja bagi tahun 2017 dan 2018 mengikut kumpulan jantina dan umur (Jabatan Perangkaan Malaysia, 2019) Peningkatan kemajuan ilmu dan teknologi telah sedikit sebanyak melonjakkan bidang sektor tenaga kerja tanpa mengira status dan jantina. Penglibatan wanita dalam pelbagai aspek pembangunan negara sememangnya tidak dapat dipertikaikan lagi. Hampir setiap sektor samada ekonomi, sosial, perundangan, pendidikan, politik, perubatan, keselamatan, pentadbiran, perdagangan dan sebagainya telah diceburi oleh kaum wanita. Situasi ini jelas dapat dilihat melalui data yang dikeluarkan oleh Jabatan Perangkaan Malaysia pada 25 November 2019 menunjukkan bahawa kadar penyertaan tenaga kerja wanita meningkat sebanyak tahun 2019 55.2 peratus pada berbanding 54.7 peratus tahun 2018 (rujuk Rajah 4). Rajah 4 : Statistik Pemerkasaan Wanita Dalam Domain Terpilih, Malaysia, 2019 oleh Jabatan Perangkaan Malaysia bersempena Hari Wanita 2020 (Infografik Bernama) Manakala, jumlah pendapatan yang diperoleh wanita kepada juga tahun 2019 RM35,508 tahun berbanding sebelumnya. Selain itu, wanita telah mendominasi kaum lelaki bagi pencapaian dalam pendidikan di rendah, peringkat; semua menengah dan tinggi. anggaran turut meningkat pada RM33,264 Terengganu Strategic & Integrity Institute (TSIS)
Realiti dan Cabaran Wanita Bekerjaya | 5 Oleh itu, kemampuan wanita kini terbukti hampir menyamai golongan lelaki kecuali dari sudut fizikal. Walaupun begitu, setinggi mana pangkat dan status kerjaya mereka, tanggungjawab terhadap keluarga tetap menjadi keutamaan. Namun begitu, kehidupan seorang wanita bekerjaya akan mempunyai cabaran dan konflik tersendiri dalam mencari keseimbangan kerja dan kehidupan, lebih-lebih lagi pada mereka yang memikul tanggungjawab sebagai seorang isteri dan ibu. Bukan sesuatu tugas yang mudah untuk kita mencapai titik keseimbangan tersebut. Justeru, bagaimanakah seseorang wanita itu dapat membahagikan masanya di antara kerja dan keluarga? Sudah pastinya pelbagai emosi dan tekanan yang harus dialami oleh wanita, tidak kira positif mahupun negatif. Kegagalan dalam mengatasi emosi tersebut akan bakal memberikan impak besar terhadap kerjaya ekoran hilang fokus dan produktiviti pada kerja serta mengabaikan tanggungjawab terhadap keluarga. Cabaran Wanita Mendepani Era Dwi-Kerjaya Menurut Tracy Soidi dan Agnis Sombuling (2016), peranan dalam institusi keluarga telah mengalami perubahan terutamanya bagi golongan wanita yang bukan sahaja dilihat sebagai seorang ibu tetapi juga seorang pekerja. Ekoran itu, bilakah kali terakhir kita meluangkan masa berkualiti bersama suami atau isteri, anak-anak, keluarga, rakan-rakan dan diri sendiri? Bilakah kali terakhir kita berasa gembira dan puas hati dengan pencapaian di tempat kerja? Hakikatnya, realiti hidup sebagai seorang wanita bekerjaya itu merupakan cabaran yang tidak mudah untuk dihadapi. 1. Tekanan antara Tuntutan Tanggungjawab Keluarga dan Tugas Kerjaya Kini, golongan wanita sering kali dilihat sentiasa berhadapan dengan konflik keseimbangan antara keluarga dan kerjaya terutamanya bagi mereka yang telah berumah tangga (Fatimah Abdullah, 1985). Lebih-lebih lagi, rata-rata wanita yang bekerja banyak menghabiskan masa mereka dengan rutin harian yang padat. Mereka harus bangun seawal pagi bagi menguruskan anak dan keluarga, keluar bekerja dengan purata masa lapan hingga sepuluh jam sehari, balik ke rumah lewat petang atau awal malam dan terus menyambung tugasan sebagai seorang isteri dan ibu. Senario ini telah menyebabkan badan akan menjadi terlalu penat, letih dan emosi penuh ketegangan. Bukan itu sahaja, ada sehinggakan yang mengabaikan suami dan anak-anak. Terengganu Strategic & Integrity Institute (TSIS)
Realiti dan Cabaran Wanita Bekerjaya | 6 Rajah 5 : Masalah utama yang dihadapi wanita dalam mengimbangi peranan antara kerjaya dan keluarga dari Kajian KPKM-5, 2014 (LPPKN) Sementara itu, Kajian Penduduk dan Keluarga Malaysia Kelima (KPKM-5), 2014 yang dijalankan oleh Lembaga Penduduk dan Pembangunan Keluarga Negara (LPPKN) mendapati bahawa hampir satu perlima iaitu 18.7 peratus wanita yang sedang bekerja menghadapi masalah dalam mengimbangi peranan antara kerjaya dan keluarga. Antara masalah utama adalah disebabkan oleh kurang masa bersama keluarga (51.9 peratus), masalah penjagaan anak (13.0 peratus), kurang masa untuk diri sendiri (11.9 peratus) dan bebanan tugas di tempat kerja (11.2 peratus). Menurut Nurul Naimah Rose dan Mohd Yusri Mustafa (seperti disebut dalam Mirowsky, 2003) menunjukkan bahawa golongan yang mengalami tekanan (stress) lebih tinggi adalah wanita. Hal ini disebabkan oleh gaya hidup yang seringkali mendesak dan menekan telah menjadi penyebab utama kepada tekanan emosi mental dan fizikal. Apabila wanita bekerja itu telah berumah tangga, tanggungjawab dan tugasnya bukan sahaja tertumpu pada kerjaya semata-mata, namun suami dan anak-anak juga perlu menjadi keutamaan. Selain itu, tekanan akan lebih tinggi berlaku apabila masalah penjagaan anak dipertanggungjawabkan sepenuhnya kepada wanita. Menurut Nurul Naimah Rose dan Mohd Yusri Mustafa (2018) lagi, antara punca yang mendorong ke arah tekanan adalah disebabkan oleh kurang masa terluang untuk keluarga dan diri sendiri, tugasan rumah yang berlebihan (seperti disebut dalam Bird, 1999), isu penjagaan anak, kurang komunikasi dengan pasangan dan keletihan (seperti disebut dalam Glass dan Fujimoto, 1994). Sebagai contoh, ekoran pandemik COVID-19 yang telah melanda dunia sekarang, Kerajaan Malaysia telah melaksanakan tempoh Perintah Kawalan Pergerakan (PKP) yang bermula sejak 18 Mac yang lalu. Ramai pekerja yang diarahkan untuk bekerja dari rumah termasuklah golongan wanita. Namun begitu, sesetengah individu merasakan bahawa bekerja dari rumah itu sangat mencabar terutama bagi yang Terengganu Strategic & Integrity Institute (TSIS)
Realiti dan Cabaran Wanita Bekerjaya | 7 bergelar ibu sehingga boleh menimbulkan tekanan kerana keperluan menunaikan pelbagai tanggungjawab secara serentak seperti menjaga rumah tangga dan anak malah dan pada masa yang sama perlu juga melaksanakan tugasan daripada majikan. Kesannya, wanita yang tidak menyeimbangkan antara kerja dan keluarga dengan sebaiknya akan membawa kepada impak negatif terutama kepada institusi keluarga yang akhirnya akan membawa kepada kes pergolakan rumah tangga dan penceraian. 2. Kurang Pengurusan Masa yang Berkesan Umum mengetahui bahawa bagi seseorang wanita bekerja terutama yang sudah berumah tangga, 24 jam sehari itu adalah tidak mencukupi jika dibandingkan dengan rutin harian yang perlu dihadapi. Senario ini menunjukkan bahawa tugas seorang isteri, ibu dan tanggungjawab kerja tidak henti-henti bermula dari pagi hingga ke malam. Menurut Noor Rahamah Abu Bakar (2012), golongan wanita yang bekerja akan menghadapi masalah dalam melaksanakan tanggungjawab dan tugasnya samada di rumah mahupun di pejabat. Ini adalah disebabkan oleh bebanan kerja yang terlalu banyak dan masa yang tidak mencukupi untuk melaksanakan tugas tersebut secara serentak sekaligus memberikan kesan negatif kepada institusi keluarga. Justeru itu, adalah penting bagi seorang wanita untuk bijak menguruskan masa. Masa adalah kunci bagi setiap wanita pada era sekarang. Setiap saat yang ada perlu digunakan sebaiknya, setiap minit yang terluang hendaklah diisi dengan efisien, clock- in dan juga clock-out perlu tepat dan persis. 3. Kehendak Sokongan dan Kemudahan Penjagaan Anak Lazimnya bagi seorang wanita bergelar ibu, perkara yang sentiasa bermain di fikiran mereka ketika berada di tempat kerja adalah memikirkan akan keadaan anak di rumah ataupun di taman asuhan kanak-kanak (TASKA). Sebaliknya, apabila berada di rumah pula, tidak henti memikirkan cara untuk menambah pendapatan keluarga ekoran kos sara hidup yang semakin tinggi pada masa kini. Hakikatnya, keadaan ini merupakan ibu dalam memberikan keselesaan dan kesenangan buat dilema seorang keluarganya. Namun demikian, setinggi mana sekalipun pangkat seseorang wanita itu, perkara yang lebih menjadi keutamaan setelah bergelar ibu adalah memberi perhatian penuh terlebih dahulu kepada anak-anak. Menurut New Sraits Times (2017), daripada laporan Kajian Penduduk dan Keluarga faktor utama yang Malaysia Kelima (KPKM-5), 2014 menunjukkan bahawa Terengganu Strategic & Integrity Institute (TSIS)
Realiti dan Cabaran Wanita Bekerjaya | 8 menyebabkan wanita membuat keputusan untuk berhenti kerja adalah disebabkan oleh masalah penjagaan anak dengan mencatatkan peratusan tertinggi sebanyak 32.4 peratus (rujuk Rajah 6). Rajah 6 : Antara sebab utama wanita berhenti kerja oleh Kajian Penduduk dan Keluarga Malaysia Kelima (KPKM-5), 2014 (Infografik : NST) Manakala, kajian yang dijalankan oleh Pusat Kepimpinan Wanita Tun Fatimah Hashim, UKM turut menyatakan bahawa antara cabaran wanita di negara ini pada masa kini adalah berkaitan dengan sokongan penjagaan anak terutamanya bayi. juga menyatakan Kajian cabaran lain adalah disebabkan oleh kos TASKA yang agak tinggi. Malahan, ada tidak menyediakan sesetengahnya kemudahan untuk para ibu menyusu bayi walaupun adalah berhampiran. tersebut tempat kerja Namun begitu, pihak TASKA juga menghadapi cabaran apabila segelintir para ibu menyatakan kerisauan bahawa masih ada pusat jagaan tidak mempunyai kakitangan terlatih yang mencukupi dan sijil tauliah untuk menjaga bayi mereka. Rajah 7 : Cabaran dan peranan wanita di negara (Pusat Kepimpinan Wanita Tun Fatimah Hashim, UKM) Menurut Azizan Zainuddin dan Kartini Khalid@Aboo Talib fasiliti penjagaan anak yang kurang praktikal (2018), Terengganu Strategic & Integrity Institute (TSIS)
Realiti dan Cabaran Wanita Bekerjaya | 9 merupakan antara punca yang menyebabkan tahap penglibatan wanita berkeluarga dalam sektor pekerjaan semakin berkurangan. Akibatnya, perkara ini menjadi halangan utama untuk wanita kekal di sektor pekerjaan kerana mereka mencari kerja yang lebih sesuai dan fleksibel agar keluarga dan anak-anak tidak terabai dan sentiasa menjadi keutamaan. 4. Bebanan Kerja dan Tanpa Sokongan Majikan Dalam era globalisasi ini, mempunyai pekerja yang hebat, jujur dan produktif adalah satu nikmat bagi seseorang yang bergelar majikan. Bukan itu sahaja, majikan yang terbaik pula akan memastikan keselesaan dan meletakkan kehendak pekerjanya sebagai keutamaan. Menurut Astro Awani pada 21 Februari 2019, Tan Sri Lee Lam Thye, Pengerusi Institut Keselamatan dan Kesihatan Pekerjaan Negara (NIOSH) dan penaung Persatuan Psikiatri Malaysia (MPA) ada menyatakan tentang peri pentingnya bagi mengatasi isu tekanan di tempat kerja. Jelas beliau lagi, tahap kesedaran tentang soal kesihatan mental di tempat kerja dilihat masih rendah. Justeru, majikan perlu mengambil berat soal kesihatan mental pekerjanya agar risiko tekanan emosi dapat dielakkan. Selain itu, kurangnya sokongan daripada rakan sekerja dan majikan juga merupakan antara punca tekanan. Antara bentuk tekanan yang kerap berlaku adalah seperti kes buli di tempat kerja dan tidak diberi peluang untuk kenaikan pangkat. Malahan ada yang menerima penderaan secara emosi seperti disindir, gangguan seksual, persekitaran kerja toksik, waktu kerja terlalu panjang sehinggakan tiada masa untuk rehat dan sukar mengambil cuti. Bukan itu sahaja, sesebuah organisasi perlu memastikan pekerjanya tidak terbeban dengan tugasan yang berlebihan. Tekanan boleh berlaku dalam pelbagai cara dan bentuk. Antaranya, apabila pekerja diberikan tugasan baharu yang di luar kepakaran dan skop kerja, mereka terpaksa mempelajari skop kerja tersebut bahkan dalam masa sama perlu berhadapan dengan harapan pihak majikan. Dalam konteks ini, ketidakseimbangan untuk menyesuaikan diri dengan skop kerja baharu ini boleh mengundang konflik dan tekanan kerana seseorang pekerja merasa terbeban dengan tugasan sehingga tidak dapat membahagikan masa secukupnya bersama keluarga. Hal ini secara tidak langsung akan menyebabkan ketidakpuasan hati dan memberi kesan kepada kesihatan malah prestasi dan produktiviti kerja turut terjejas (Sharifah Hayaati Syed Ismail, 2017). Selain itu, masih terdapat keadaan bahawa individu yang belum berkahwin sentiasa menjadi mangsa keadaan di tempat kerja dan perlu berkorban kepada orang lain. Oleh itu, bagi mencapai keseimbangan kerja dan kehidupan ini bukan sahaja merupakan Terengganu Strategic & Integrity Institute (TSIS)
Realiti dan Cabaran Wanita Bekerjaya | 10 satu keperluan kepada individu berkeluarga malahan satu kepentingan juga buat mereka yang belum berkahwin dan tiada anak. 5. Kesaksamaan Gender dalam Sektor Pekerjaan Tidak boleh disangkal lagi bahawa wanita adalah sebahagian daripada aset terpenting negara. Lebih-lebih lagi peningkatan sumbangan aktif dan pencapaian mereka dalam sektor pekerjaan telah memberi impak yang sangat besar terhadap perkembangan ekonomi dan pembangunan negara. Justeru itu, selaras dengan Dasar Wanita Negara dan juga Pelan Tindakan Kementerian, kesedaran dalam mempertingkatkan pengetahuan mengenai kesaksamaan gender dan menghargai pengorbanan wanita adalah tanggungjawab semua lapisan masyarakat. Oleh yang demikian, kerajaan sentiasa memelihara hak- hak kepentingan wanita agar dilindungi dan memelihara kebajikan serta meningkatkan penyertaan aktif mereka dalam pelbagai sektor pekerjaan antaranya pendidikan, ekonomi, sosial, kesihatan dan politik. Rajah 8 : Laporan Forum Ekonomi Dunia menunjukkan bahawa Malaysia berada di tangga ke 104 daripada 153 negara dalam Indeks Jurang Jantina Global 2020 (Infografik : Ekonomi Rakyat) Menurut portal Ekonomi Rakyat, laporan daripada Forum Ekonomi Dunia menunjukkan bahawa Malaysia berada di kedudukan 104 daripada 153 negara bagi Indeks Jurang Jantina Global 2020. Dalam pada itu, Malaysia berada di kedudukan kesembilan hanya mengatasi negara Myanmar dan Timor Leste bagi kedudukan di Terengganu Strategic & Integrity Institute (TSIS)
Realiti dan Cabaran Wanita Bekerjaya | 11 rantau Asia Tenggara. Hal ini berlaku disebabkan oleh jurang jantina yang besar dalam dua bidang iaitu pemerkasaan politik dan penyertaan ekonomi (rujuk Rajah 8). Selain itu, isu diskriminasi dalam dunia pekerjaan juga dilihat sebagai salah satu isu ketidaksaksamaan gender terutama kepada golongan wanita. Wanita masih lagi berhadapan dengan tanggapan dan persepsi bahawa tidak setanding dengan golongan lelaki. Ekoran itu, golongan lelaki pula dilihat ramai yang memegang jawatan tinggi dalam pekerjaan walaupun taraf pendidikan dan pengalaman kerja mereka adalah sama dengan golongan wanita. Peranan dan Sokongan ke arah Kesejahteraan Lestari Sehubungan dengan itu, peranan wanita sebagai seorang isteri, ibu, anak mahupun pekerja haruslah diuruskan dengan baik. Mereka perlu bijak dalam menguruskan tanggungjawab terhadap keluarga dan juga mencapai kecemerlangan dalam kerjaya. Jika semua ini dapat dicapai, maka kesempurnaan dan keseimbangan antara kerjaya dan keluarga mudah dikecapi. Jika dilihat, Islam memberi peluang dan ruang kepada umatnya tidak kira lelaki mahupun wanita dalam konteks pekerjaan dan bekerja namun haruslah memahami akan batas-batas yang telah ditentukan. Oleh itu, seorang wanita harus bijak menjaga diri dan etika ketika bekerja. Janganlah meletakkan kesibukan kerja itu suatu keutamaan sehingga mengabaikan keluarga dan membiarkan rumah dengan tidak terurus. Jika hal ini berlaku, sudah pasti akan menggugat keharmonian dan kebahagiaan rumah tangga yang dikecapi selama ini ('Adawiyah Ismail & Salasiah Hanin Hamjah, 2012). Pada waktu yang sama, Islam juga membenarkan wanita bekerja bagi membantu keperluan keluarga dan memberikan kepakaran dalam memantapkan ekonomi negara. Justeru itu, wanita hari ini perlu mempunyai pelbagai kemahiran bagi mencapai kestabilan dan kecemerlangan dalam kerjaya dan keluarga (Naemah Hamzah et al., 2013). Di samping itu, cara terbaik bagi menumpukan perhatian kepada keluarga dan perkembangan anak-anak adalah dengan mengamalkan pengurusan diri yang baik, mengawal emosi ke arah pemikiran positif dan sentiasa berkongsi masalah dengan pasangan serta tidak membawa konflik di tempat kerja ke rumah (Naemah Hamzah et al., 2013). Selain itu, wanita yang bekerja perlu membuat perancangan kerja dengan pengurusan masa yang baik. Kepentingan antara keluarga dan kerjaya haruslah ditetapkan. Contohnya, memberikan tumpuan sepenuhnya kepada keluarga apabila berada di rumah dan meninggalkan tugas-tugas pejabat di tempat kerja. Masa terluang Terengganu Strategic & Integrity Institute (TSIS)
Realiti dan Cabaran Wanita Bekerjaya | 12 hendaklah digunakan dengan sebaik mungkin. Hal ini bagi mewujudkan keharmonian kehidupan rumah tangga dan keluarga. Bukan itu sahaja, keizinan daripada suami dan sokongan keluarga hendaklah diambil peduli. Oleh itu, seseorang wanita itu hendaklah membahagikan masa dengan baik bahkan harus bijak dalam mengimbangi komitmen. Sebagai contoh, sentiasa fokus apabila berada di pejabat dan menguruskan hal rumah tangga dengan sebaiknya. Urusan di pejabat hendaklah diselesaikan di tempat kerja dan bukannya dibawa pulang ke rumah. Sebaliknya, apabila berada di rumah, masa terluang yang ada perlu diisi bersama-sama keluarga dengan sebaiknya ('Adawiyah Ismail & Salasiah Hanin Hamjah, 2012). Namun begitu, sokongan keluarga terutamanya daripada suami amatlah penting. Misalnya, seorang suami haruslah turut sama membantu meringankan tugas para isteri di rumah yang telah penat bekerja sepanjang hari. Selain itu, komunikasi yang baik antara pasangan juga penting malah peranan untuk menjaga anak adalah tanggungjawab bersama dan jangan dilepaskan kepada isteri semata-mata. Begitu juga wanita, urusan kerja dan keluarga hendaklah dibahagi secara saksama, bebanan haruslah dipikul secara bersama-sama. Bagi keadaan di tempat kerja pula, sokongan sosial dan konsep memahami itu penting dalam mempengaruhi tahap kepuasan kerja, komitmen dan pencapaian prestasi. Justeru itu, sesebuah organisasi haruslah tidak membebani wanita dengan tugasan yang berat dan keterlaluan malah perlu sedar dengan permasalahan yang dihadapi oleh wanita dalam mengecapi keseimbangan kerja dan kehidupan (Siti Marziah Zakaria et al., 2019). Hal ini bertepatan dengan senario masa kini. Ekoran pandemik COVID-19 ketika ini, ramai wanita yang bekerja dari rumah sepanjang tempoh PKP. Ada sesetengahnya merupakan normal baharu buat mereka. Jadi, adalah penting bagi majikan untuk memahami keadaan yang dihadapi oleh pekerja wanita ketika ini. Majikan haruslah meletakkan hasil kerja sebagai keutamaan dan bukanlah dengan memantau setiap pekerja setiap masa. Hal ini disebabkan oleh masing-masing melihat dari sudut (angle) yang berbeza. Apa yang penting, kita mahu mewujudkan situasi menang- menang antara majikan dan pekerja supaya mana-mana pihak tidak akan terjejas. Jika diteliti dengan lebih mendalam, golongan wanita sentiasa menjadi keutamaan pihak kerajaan. Antaranya kerajaan telah mengambil pelbagai langkah inisiatif bagi membantu golongan wanita seperti mewujudkan pelaksanaan waktu bekerja anjal dan cadangan membina TASKA di tempat kerja. Diharap agar lebih banyak lagi peluang dalam bidang pekerjaan, kemudahan dan bantuan dapat disediakan. Contohnya dari sudut kesihatan dan kebajikan wanita serta Terengganu Strategic & Integrity Institute (TSIS)
Realiti dan Cabaran Wanita Bekerjaya | 13 penubuhan lebih banyak persatuan atau pertubuhan bagi menjaga hak-hak kepentingan wanita di negara ini. Penutup Secara keseluruhannya, ingatlah bahawa seorang wanita yang bergelar ibu itu sangat luar biasa hebatnya. Bahkan, di setiap kelembutan seorang ibu itu berkata-kata, tersembunyi kuasa yang luar biasa. Di setiap langkah lembutnya pula penuh dengan pengorbanan. Lebih-lebih lagi apa yang dilakukan jelas penuh azam dan semangat ibarat pepatah melayu ada menyebut "tangan yang menghayun buaian itu mampu menggoncang dunia". Justeru itu, amatlah penting bagi seseorang wanita dapat mengimbangi peranan dan tanggungjawabnya sebagai seorang isteri dan ibu serta tugasnya sebagai pekerja. Namun, keseimbangan ini haruslah dilihat dalam skop yang lebih lebar dan luas agar perkara ini bukanlah satu keperluan kepada mereka yang telah berkahwin semata- mata bahkan penting kepada wanita yang belum berkahwin. Akhirnya, segala konflik keseimbangan antara kerja dan kehidupan boleh diatasi dengan semangat kerjasama dan kepekaan dari pelbagai pihak seperti keluarga termasuk pasangan, majikan dan rakan sekerja. Malah tidak terkecuali juga dari masyarakat dan pihak kerajaan. Tanpa semua sokongan itu, kebahagiaan sesebuah keluarga sukar diraih. Dengan kata lain, kebahagiaan dan keharmonian sesebuah keluarga itu akan memberi impak positif secara langsung kepada organisasi dan juga negara. Terengganu Strategic & Integrity Institute (TSIS)
Realiti dan Cabaran Wanita Bekerjaya | 14 SENARAI RUJUKAN 'Adawiyah Ismail & Salasiah Hanin Hamjah. (2012). Kefahaman Terhadap Kedudukan Wanita Islam. Jurnal al-Hikmah, Vol.4 (pp.3-14). Didapatkan dari Bekerjaya menurut Audrey Vijaindren & Farhana Syed Nokman . (2017, May 14). 'Hearts' programme helps housewives, (New Straits Times) Didapatkan dari stay-at-home mums work their hearts out. Azizan Binti Zainuddin & Kartini Khalid @ Aboo Talib. (2018). Konsep Mengarusperdanakan Gender: Kajian Wanita dalam Pekerjaan di Malaysia. Journal of Administrative Science, Vol.15, Issue ResearchGate: 1. Didapatkan dari Dr Firdaus Abdul Gani. (2019, Februari 21). Tekanan di tempat kerja : Bagaimana untuk bertahan? Didapatkan dari Astro Awani: kerja-bagaimana-untuk-bertahan-199233 Fatimah Abdullah. (1985). Wanita Dan Pekerjaan : Satu Analisis Konflik Peranan. Akademika, (pp.77- 93). Didapatkan dari Fikri Fisal. (2020, March 12). Mencapai Kesaksamaan Jantina, atau Mengabai? Didapatkan dari Ekonomi Rakyat: atau-mengabai/ Harits Asyraf Hasnan. (2016, Februari 24). Alasan wanita kahwin lambat: Tiada calon sesuai! Didapatkan dari Astro Awani: Jabatan Perangkaan Malaysia (DOSM). (2019, Julai 15). Anggaran Penduduk Semasa, Malaysia, 2018-2019. dari Jabatan Perangkaan Malaysia (DOSM). (2019, Disember 13). Statistik Siswazah 2018. Didapatkan dari Didapatkan Jabatan Perangkaan Malaysia (DOSM). (25 November 2019). Statistik Pemerkasaaan Wanita Dalam Domain Terpilih, Malaysia, 2019. Putrajaya: Siaran Akhbar. Jeffrey H. Greenhaus, Karen M. Collins and Jason D. Shaw. (2003). The relation between work-family balance and quality of life. Journal of Vocational Behavior, Vol.63, (pp.510-531). Didapatkan dari peratus202003 peratus20JVB.pdf Jim Bird. (t.t). Work-Life Balance Defined. Didapatkan dari balance-defined/ Naemah Hamzah, Mohd Ismail Mustari & Bushrah Basiron. (2013). Kemahiran yang diperlukan bagi wanita bekerjaya dan berumah tangga masa kini. Seminar Pertama Pendidikan dan Penyelidikan Islam [SePPIM'13]. Didapatkan dari Noor Rahamah Hj. Abu Bakar. (2012). Wanita bekerja dan pengurusan keluarga. Geografia Malaysia dari Journal of Society and Space, Vol.8,No.7 (pp.155-162). Didapatkan Nurul Naimah Rose & Mohd Yusri Mustafa. (2018). Tekanan dalam kalangan Wanita Bekerja: Khidmat Bantu Kaunseling Menggunakan Konsep Teori Tekanan Lazarus dan Praktis Terapi Berfokus Solusi. Asian Social Work Journal (ASWJ), Vol.3, Issue.1 (pp.28-34). Didapatkan dari ResearchGate: Terengganu Strategic & Integrity Institute (TSIS)
Realiti dan Cabaran Wanita Bekerjaya | 15 aktis_Terapi_Berfokus_Solusi Paul Petrone. (2019, April 15). Stress at Work Report: Who is Feeling It the Most and How to Combat It. Didapatkan dari Pusat Kepimpinan Wanita Tun Fatimah Hashim, UKM. (t.t). Infografik - Cabaran dan Peranan Wanita di Malaysia: dari Negara. Didapatkan Universiti Kebangsaan Shafezah Abdul Wahab. (2019, Mac 8). Galas cabaran 'Seimbang Untuk Sejahtera'. Didapatkan dari BH Online: seimbang-untuk-sejahtera Sharifah Hayaati Syed Ismail. (2017). Mengurus Antara Keluarga dan Kerjaya Organisasi: Analisis Melalui Pendekatan al-Tadayyun, al-Maqasid dan al-Wasatiyyah. Akademika - Journal of Southeast Asia Social Sciences and Humanities, Vol.87, No.3 (pp.195-206). Didapatkan dari Siti Marziah Zakaria, Nor Hazila Mat Lazim & Nor Ba'yah Abdul Kadir. (2019). Konflik Peranan Dalam Kalangan Ibu Bekerjaya : Analisis Kajian Daripada Pelbagai Negara Dan Era. e-Jurnal Penyelidikan dari Siti Nur Husna Abd Rahman, Mohd Izhar Ariff Mohd Kashim & Muhammad Adnan Pitchan. (2017). Peranan Wanita Dalam Institusi Kekeluargaan : Perbincangan dari Perspektif Islam. Journal of Social Sciences dari Dan Inovasi, Vol.6, (pp.137-147). No.2 Didapatkan and Huminities, Vol.12, No.3 (pp.1-16). Didapatkan Susan M. Heathfield. (2019, August 20). The Importance of Achieving Work-Life Balance-And How to Do It. Didapatkan dari Tracy Soidi & Agnis Sombuling. (2016). Pengaruh Konflik Kerja dan Keluarga terhadap Kepuasan Keibubapaan dalam kalangan Ibu Bekerja. Southeast Asia Psychology Journal, Vol. 4 (pp.17- 23). Didapatkan dari Terengganu Strategic & Integrity Institute (TSIS)